PATVIRTINTA

Molėtų rajono savivaldybės tarybos

2023 m. vasario d. sprendimu Nr. B1-

Molėtų „Vyturėlio“ vaikų lopšelio-darželio

**2022 METŲ VEIKLOS ATASKAITA**

|  |
| --- |
| Įgyvendinant Molėtų „Vyturėlio“ vaikų lopšelio-darželio 2021–2023 metų strateginio veiklos plano tikslą ir 2022 metinio veiklos plano uždavinius, buvo toliau nuosekliai tęsiama pradėti pokyčiai ikimokykliniame ir priešmokykliniame ugdyme: mokytojai mokėsi ir pradėjo taikyti ŠMSM sukurtus inovatyvios metodinės medžiagos rinkinius „Inovacijos vaikų darželyje“, projektinėms grupės ir lauko veikloms, o priešmokyklinės grupės, be visų minėtų inovacijų, 2022 metais pradėjo dirbti pagal atnaujintą Priešmokyklinio ugdymo programą.  2022 metais buvo įgyvendinamas Molėtų „Vyturėlio“ vaikų lopšelio-darželio 2021-2023 metų strateginio veiklos plano tikslas:   1. Gerinti ikimokyklinio ir priešmokyklinio amžiaus vaikų pasiekimus, atnaujinti ugdymo   organizavimo modelius, metodus, priemones ir turinį.  Ir Molėtų „Vyturėlio“ vaikų lopšelio-darželio 2022 m. veiklos plano uždaviniai:   1. Tobulinti mokytojų kompetencijas ir kūrybingumą ugdymo procese diegiant   ŠMSM parengtus Ikimokyklinio ir priešmokyklinio ugdymo metodinės medžiagos inovatyvių veiklų rinkinius.   1. Tobulinti lauko ir vidaus aplinką, sudarant sąlygas gamtamokslinei, tiriamajai ir matematinei   inžinerinei veiklai.   1. Įgyvendinti atnaujintą Priešmokyklinio ugdymo programą.   1. Uždavinys. Įgyvendinti ŠMSM parengtus Ikimokyklinio ir priešmokyklinio ugdymo metodinės medžiagos inovatyvių veiklų rinkinius „Žaismė ir atradimai“ (medžiaga ikimokyklinio ugdymo pedagogams) ir „Patirčių erdvės“ (medžiaga priešmokyklinio ugdymo pedagogams) ir jų priedus. Pradėjome nuo mokymų, kadangi tai labai plačios apimties rekomendacijos, kurias įgyvendinant keičiasi ugdymo turinys, planavimo forma ir veiklų organizavimo būdai. Tai mokytojams didžiulis iššūkis, reikalaujantis įgyti naujų kompetencijų. Tuo tikslu buvo organizuota 40 val. mokymų programa, kurios metu mokytojai pagilino PU ir IU kompetencijas, įgalinančias diegti ir kurti inovacijas, būtinas kokybiškam Ikimokyklinio ugdymo ir Priešmokyklinio ugdymo programų įgyvendinimui. Mokymų metu mokytojai sužinojo, kaip ugdymo turinį sieti su realiais vaikų ugdymosi poreikiais, kaip vertinti vaiko pasiekimus ir pažangą, kaip taikyti projektų metodą ir užtikrinti, kad vaikai pasaulį pažintų ir mokytųsi patys būdami aktyvūs, praktiškai bandydami, eksperimentuodami, kurdami ir spręsdami problemas (apversto ugdymo metodas).  Sėkmės kriterijus – 50 % į ugdymo turinį įtraukti inovatyvūs metodai, 30% daugiau tenkina vaikų smalsumą, aktyvumą, tobulina ugdymo(si) procesą, stiprina vaikų ugdymo(si) motyvaciją ir savireguliatyvų elgesį. Visi mokytojai įgijo žinių, pradėjo taikyti praktiškai naujas strategijas, metodus, inovatyvių veiklų pavyzdžius, 3 mokytojai dalinosi gerąja patirtimi.  Tokie pokyčiai nėra greiti. Jie įgyvendinami lėto praktinio mokymosi būdu, todėl šis uždavinys bus tobulinimas ir kitais metais.  2. Uždavinys. Tobulinti lauko ir vidaus aplinką, sudarant sąlygas gamtamokslinei, tiriamajai ir matematinei inžinerinei veiklai.  2022 m. lauke buvo įrengti smėlio centrai, virtuvėlės, rašymo lentos, dideli stalai. Edukacinėms veikloms organizuoti vaikai rinko gamtinę medžiagą. Aplinkoje atsirado užrašai su skaitmenimis, raidėmis, geometrinėmis figūromis. Edukacinis sodas kasmet praturtintas naujais želdiniais. Obelys jau duoda vaisius. Vaikai stebi augalų augimo pokyčius, ragauja naują derlių, ruošiamos salotas, desertai. Tai turtina patirtinį vaikų ugdymą.  Ypatingai pagerėjo pietų miego nemiegančių vaikų saviraiškos grupės sąlygos. Grupė perkelta į buvusias menų mokyklos patalpas, kurios užima kelias sujungtas erdves. Mokytojos iniciatyva jos atnaujintos, įsigyta ugdymo priemonių.  Praeitais metais įsigyti 4 STEAM priemonių rinkiniai 4-6 m. vaikų grupėms. Sutaupius lėšų įsigyta trys interaktyvūs ekranai: 2 priešmokyklinėms grupėms ir 1 penkiamečių vaikų grupei. Sėkmės kriterijus – 100% sudarytos sąlygos STEAM veikloms lauke ir 60 % grupėse, vaikus motyvuoja veikti, įsitraukti į veiklas, mokytis.  3.Uždavinys. Įgyvendinti atnaujintą Priešmokyklinio ugdymo programą.  Nauja programa pradėta įgyvendinti 2022 m. rugsėjo mėn. Iki to laiko priešmokyklinio ugdymo mokytojai susipažino, analizavo programos pasikeitimus. Visi mokytojai dalyvavo ministerijos organizuotuose mokymuose, kurių metu plėtojo ir gilino PU pedagogų kompetencijas, įgalinančias diegti ir kurti inovacijas, būtinas kokybiškam Priešmokyklinio ugdymo bendrosios programos įgyvendinimui. Mokytojai taip pat mokėsi ir darželio organizuotuose 40 val. mokymuose, kaip į naująją programą integruoti inovatyvių veiklų rinkinį „Patirčių erdvės“ (medžiaga priešmokyklinio ugdymo pedagogams) ir jų priedus. Kaip ugdymo turinį sieti su realiais vaikų ugdymosi poreikiais, kaip vertinti vaiko pasiekimus ir pažangą, kaip taikyti projektų metodą ir užtikrinti, kad vaikai pasaulį pažintų ir mokytųsi patys būdami aktyvūs, praktiškai bandydami, eksperimentuodami, kurdami ir spręsdami problemas.  Diegiant inovacijas darželyje, priešmokyklinio ugdymo mokytojai organizavo atviras veiklas kitiems mokytojams apie interaktyvaus ekrano panaudojimą ugdant priešmokyklinio amžiaus vaikų skaitmeninę kompetenciją, taip pat projektinio metodo taikymą planuojant ir organizuojant veiklas.  Skaitmeninės kompetencijos įgyvendinimui priešmokyklinės grupės aprūpintos interaktyviomis lentomis, interaktyviais gaubliais, įsigyta bitutės robotai.  Sėkmės kriterijus – vaikų ugdymo pasiekimai, diegiant inovatyvius veiklų pavyzdžius ir integruotas STEAM veiklas, apibendrinti ir pristatyti l/d tarybos gruodžio 01 d. posėdyje (prot. Nr. SID-4). 2022 m. spalio mėn. Vaikų pasiekimų vertinimo duomenimis, priešmokyklinio amžiaus vaikų pasiekimai įvertinti 0, 23 % geriau negu 2021 m. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lopšelio-darželio direktorė Ona Kavalnienė